Diari Oficial de la Generalitat Valenciana


Sumari del DOGV 4833, del 02-09-2004 (2004/8448)

RESOLUCIO de 5 d'agost de 2004, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació del Conveni de col·laboració entre el Consell Superior d'Esports i la Generalitat Valenciana, per a gastos de gestió i d'equipament i infraestructures, en el Centre de Tecnificació Esportiva d'Alacant.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4833

Data del DOGV
:   02-09-2004

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2004/8448


Data del document
:   05-08-2004

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Cultura, Educació i Esport
    * Alacant
    * esport
    * cooperació administrativa
    * administració central

RESOLUCIÓ de 5 d'agost de 2004, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació del Conveni de col·laboració entre el Consell Superior d'Esports i la Generalitat Valenciana, per a gastos de gestió i d'equipament i infraestructures, en el Centre de Tecnificació Esportiva d'Alacant. [2004/8448]
  
Subscrit, després de la tramitació prèvia reglamentària, entre el Consell Superior d'Esports i la Generalitat Valenciana, el 2 de setembre de 2003, un Conveni de col·laboració per a gastos de gestió i d'equipament i infraestructures, en el Centre de Tecnificació Esportiva d'Alacant, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0547/2004, i que figura com a annex d'esta resolució.
  
València, 5 d'agost de 2004.- La directora general de Relacions amb les Corts i Secretariat del Govern: Alida C. Mas Taberner.
  
Conveni de col·laboració entre el Consell Superior
  
 d'Esports i la Generalitat Valenciana, per a gastos de gestió i d'equipament i infraestructures,
  
en el Centre de Tecnificació Esportiva d'Alacant.
  
Madrid, a 2 de setembre del 2003
  
REUNITS
  
D'una part, Juan Antonio Gómez-Angulo Rodríguez, secretari d'Estat-president del Consell Superior d'Esports, intervé en nom i representació del citat organisme, d'acord amb el Reial Decret 286/1999, de 22 de febrer, sobre estructura orgànica i funciones del Consell Superior d'Esports i d'adequació de l'organisme a la Llei 6/1997, de 14 d'abril, d'Organització i Funcionament de l'administració General de l'Estat, i de conformitat amb el que disposa l'article 6, en relació amb la disposició addicional tretze de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.
  
D'una altra, Esteban González Pons, conseller de Cultura, Educació i Esport de la Generalitat Valenciana, facultat per a este acte en virtut de les atribucions que li conferix la Llei 5/1983, de 30 de desembre, de Govern Valencià, estant especialment autoritzat per a la subscripció del present conveni per Acord del Govern Valencià de data 18 de juliol de 2003, d'acord amb l'article 54.bis de la Llei de la Hisenda Pública de la Generalitat Valenciana, segons redacció efectuada per l'article 12 de la Llei 3/96 de 30 de desembre de Mesures de Gestió i Organització de la Generalitat Valenciana, i amb l'article 21 f) de la Llei 5/83, de 30 de desembre, de Govern.
  
Actuant en virtut de les competències que cada un ostenta i legitimats per a la firma del present conveni
  
EXPOSEN
  
I. El desenrotllament de l'esport ha entrat en un procés de tecnificació que exigix aplicar, en tots els nivells i àmbits, unes bases científiques i tècniques rigoroses.
  
Per a arribar a crear una elit esportiva, és necessari disposar d'un context idoni per al desenrotllament i perfeccionament dels esportistes, així com d'instal·lacions i mitjans tècnics, científics, pedagògics i, en particular, d'aquelles condicions que incidixen en la millora de les prestacions esportives.
  
II. L'Administració General de l'Estat és competent en aquelles matèries que afecten els interessos generals de l'esport en l'àmbit estatal o que superen l'àmbit territorial d'una Comunitat Autònoma.
  
No obstant això, es consagra el principi de cooperació entre l'Estat i les comunitats autònomes en l'exercici de les seues respectives competències, a fi d'aconseguir una major eficàcia en la coordinació interadministrativa i, amb això, una major eficàcia en la utilització conjunta dels fons públics en l'esport.
  
És objectiu prioritari de la Llei de l'Esport el suport, en tots els ordes, als esportistes d'alt nivell. Així ho arreplega l'article 6, apartat 1, de la mencionada Llei: ?L'esport d'alt nivell es considera d'interés per a l'Estat, en tant que constituïx un factor essencial en el desenrotllament esportiu per l'estímul que suposa per al foment de l'esport de base, en virtut de les exigències tècniques i científiques de la seua preparació, i per la seua funció representativa d'Espanya en les proves o competicions esportives oficials de caràcter internacional?. I, en el seu apartat 2: ?L'Administració General de l'Estat, en col·laboració amb les comunitats autònomes, quan corresponga, procurarà els mitjans necessaris per a la preparació tècnica i el suport científic i mèdic dels esportistes d'alt nivell, així com la seua incorporació al sistema educatiu i la seua plena integració social i professional?.
  
III. D'acord amb la base sexta, punt sèptim, de l'Orde de 23 de gener de 1998 (BOE de 29 de gener de 1998) reguladora de la concessió d'ajudes i subvencions a càrrec de crèdits pressupostaris del Consell Superior d'Esports, podran sol·licitar ajudes els centres d'Alt Rendiment o de Tecnificació Esportiva la titularitat o gestió dels quals corresponga a les comunitats autònomes, corporacions locals o altres entitats públiques, que es troben classificats com a tals pel Consell Superior d'Esports, i amb la subscripció prèvia d'un conveni de col·laboració entre este i l'entitat titular de la instal·lació.
  
En l'àmbit de les competències que la legislació vigent conferix al Consell Superior d'Esports i a la Generalitat Valenciana, ambdós parts estan interessades a col·laborar en el funcionament del Centre de Tecnificació Esportiva d'Alacant.
  
Reunida a este efecte la Comissió d'Avaluació de Projectes a què es referix el punt sèptim de la Resolució d'11 de setembre del 2002, per la qual es convoquen ajudes per als centres especialitzats, s'ha acordat la concessió de les subvencions que més endavant s'indiquen en quantia i finalitat.
  
En conseqüència, i per a regular la dita col·laboració, les institucions firmants subscriuen el present acord que se subjectarà a les següents
  
CLÀUSULES
  
Primera. Objecte
  
És objecte del present conveni regular la col·laboració entre el Consell Superior d'Esports i la Conselleria de Cultura, Educació i Esport de la Generalitat Valenciana per al funcionament del Centre de Tecnificació Esportiva d'Alacant, amb la finalitat de desenrotllar-hi el perfeccionament i la tecnificació dels esportistes que puguen tindre un futur d'Alta Competició, d'acord amb la Resolució d'11 de setembre del 2002 ja citada.
  
Segona. Actuacions que corresponen al Consell Superior d'Esports
  
El Consell Superior d'Esports es compromet :
  
1. A atorgar una subvenció a la Generalitat Valenciana per un import màxim de 53.150 Euros, a fi de col·laborar en el finançament dels gastos d'explotació del centre relacionats amb les activitats.
  
2. A atorgar una subvenció a la Generalitat Valenciana per un import màxim de 150.250 Euros per a col·laborar en gastos d'inversions del Centre: recobriment del paviment de la sala d'entrenament de Bàdminton; adquisició d'embarcació Zòdiac per a seguiment esportistes de rem; adquisició material per al Centre de Medicina Esportiva: oxímetre manual, ergoespirómetre portàtil i càmera de vídeo digital.
  
Tercera. Actuacions que corresponen a la Conselleria de Cultura, Educació i Esport
  
La Generalitat Valenciana es compromet:
  
1. A contribuir a càrrec dels seus presupuestos al finançament dels gastos d'explotació i inversions necessaris per a la prestació de servicis per part del centre.
  
2. A destinar els fons aportats pel Consell Superior d'Esports a la finalitat prevista en la sol·licitud de subvenció, velant pel compliment dels criteris bàsics de funcionament del centre.
  
3. A justificar la inversió dels fons percebuts.
  
4. A incloure la imatge institucional del Consell Superior d'Esports en aquelles instal·lacions o activitats que hagen rebut subvenció d'este organisme.
  
Quarta. Finançament i pagament
  
Les subvencions concedides pel Consell Superior d'Esports per a col·laborar en els gastos d'explotació i inversions necessaris per a la prestació de servicis per part del centre, es materialitzaran d'acord amb la propuesta següent:
  
Exercici 2003
  
Gastos d'explotació:
  
Aplicació pressupostària: 27-457.781-N.461
  
Quantia màxima: 53.150 euros
  
Gastos d'inversió:
  
Aplicació pressupostària: 42-064.262-O176-R663
  
Quantia màxima: 150.250 euros
  
El presupuesto de gestió del centre per a l'exercici 2003, per un import de 360.508 euros, és aprovat de conformitat amb el Consell Superior d'Esports
  
El pagament de la subvenció atorgada pel Consell Superior d'Esports es farà efectiu a partir de la subscripció del present conveni, amb el compliment previ dels requisits exigits per al pagament de les subvencions per la normativa pressupostària estatal.
  
Les subvencions establides en este apartat queden subjectes al que estipula l'Article 81 i següents del text refós de la Llei General Pressupostària aprovat pel Reial Decret Legislatiu 1091/1988, de 23 de setembre, i al que disposa el Reglament de procedència per a la concessió de subvencions públiques aprovat pel Reial Decret 2225/1993, de 17 de desembre.
  
Quinta. Comissió tècnica
  
Per a l'aplicació, seguiment i desenrotllament del present conveni es crea una comissió tècnica, amb la composició, funciones i funcionament següents:
  
a) Composició:
  
Estarà integrada pels membres següents:
  
- El director general d'Esports del CSD o persona en qui delegue.
  
- Un representant del CSD pertanyent a la Subdirecció General de Cooperació Esportiva i Esport Paralímpic.
  
- El secretari autonòmic d'Esport de la Generalitat Valenciana o persona en qui delegue.
  
- Un representant de la Delegació del Govern a la Comunitat Autònoma.
  
- El director del centre.
  
Un representant de cada una de les federacions autonòmiques la modalitat esportiva de les quals forma parte del programa de tecnificació del centre. Estos seran convocats només a aquelles reunions en què vagen a tractar-se temes específics de la seua modalitat esportiva, i en cap cas en número superior a tres per a cada reunió.
  
La comissió tècnica podrà comptar amb l'assessorament de tècnics i especialistes per a complir millor les seues funcions.
  
b) Seran funcions de la comissió tècnica les següents:
  
- Proposar els objectius que perseguirà el centre.
  
- Proposar les mesures necessàries per a la direcció i compliment dels objectius
  
- Realitzar el seguiment de les activitats del centre i dels esportistes allotjats en este.
  
- Conéixer els programes d'inversió del centre
  
- Totes les altres que es deriven del present conveni.
  
c) Funcionament
  
La comissió tècnica es reunirà, com a mínim, una vegada a l'any, i totes les vegades que calga a petició de qualsevol de les parts, i celebrarà les seues reunions en la seu del centre.
  
Sexta. Criteris de funcionament del centre
  
El pla d'utilització del centre haurà de correspondre, prioritàriament a activitats de tecnificació esportiva d'interés estatal.
  
Igualment, el centre tindrà, entre les seues prioritats, la realització d'aquelles activitats que sol·liciten les federacions espanyoles per als equips nacionals.
  
Les federacions esportives que realitzen activitats en el centre, tant amb esportistes residents com en activitats temporals, aportaran al seu càrrec la contractació dels tècnics necessaris per a les activitats que estes planifiquen. Així mateix, se sotmetran a les normes de règim intern del centre.
  
Sèptima. Duració
  
El present conveni entrarà en vigor l'endemà de la seua firma per ambdós parts. A partir de la seua subscripció, la vigència s'estén fins al 31 de desembre del 2003.
  
Octava. Resolució
  
Serà causa de resolució del present conveni l'acord mutu entre les parts, així com la denúncia de l'incompliment de qualsevol de les clàusules per mitjà de preavís comunicat de forma fefaent en el termini d'un mes des que aquell haguera sigut detectat.
  
Novena. Naturalesa
  
Les possibles qüestions litigioses o controvèrsies a què puga donar lloc l'aplicació, interpretació, modificació, efectes i resolució del present conveni, seran resoltes, de conformitat amb el que disposa la Llei 29/1998, de 13 de juliol, Reguladora de la Jurisdicció Contenciosa Administrativa.
  
I com a mostra de la conformitat, les parts subscriuen el present conveni en dos exemplars i a un sol efecte, en el lloc i data indicats en l'encapçalament.
  
El secretari d'Estat-president del Consell Superior d'Esports: Juan Antonio Gómez-Angulo Rodríguez
  
El conseller de Cultura, Educació i Esport de la Generalitat Valenciana: Esteban González Pons